stanford-oval/wikipedia huggingface dataset:
Nelilehtivesikuusi

| Nelilehtivesikuusi |
| --- | --- |

Uhanalaisuusluokitus
 Elinvoimainen  
Suomessa::  Vaarantunut
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Ratamokasvit Plantaginaceae
Suku::  Vesikuuset Hippuris
Laji::  tetraphylla
Kaksiosainen nimi
 Hippuris tetraphylla  L.f. 
Katso myös
   Nelilehtivesikuusi Wikispeciesissä   Nelilehtivesikuusi Commonsissa 
Infobox OKNimi-testi OKIUCN-testi OK: 
Nelilehtivesikuusi (Hippuris tetraphylla) on ratamokasveihin (Plantaginaceae) kuuluva vesikasvi. Se on mainittu Euroopan unionin luontodirektiivin liitteissä II ja IV, sillä sitä tavataan nykyisin Unionin alueella vain Suomesta. Direktiivi velvoittaa Suomen suojelemaan nelilehtivesikuusen kasvupaikkoja ja rauhoittamaan kasvin myös suojelualueiden ulkopuolella. Laji on Suomessa rauhoitettu luonnonsuojeluasetuksella ja luokiteltu vaarantuneeksi.
Ulkonäkö ja koko

Nelilehtivesikuusen ontto ilmaverso eli varsi on haaraton, pysty ja noin 15–40 cm pitkä. Juurakko on pitkä ja vaakasuora. Säteittäisesti olevat lehdet ovat kapeita, 7–15 mm pitkiä, ja asettuvat 4–6 kappaleen ruusukkeina pitkin vartta. Lehdet ovat varren nivelväliä lyhyempiä. Vaatimattomat kukat puhkeavat lehtihankoihin. Kukinta-aika on kesä-elokuussa. Lamparevesikuusi eli vesikuusi (H. vulgaris) eroaa nelilehtivesikuusesta siten, että sen lehtiä on samassa ruusukkeessa selvästi useampia. Lajit risteytyvät keskenään, ja risteymien tunnistus on vaikeaa. Vesikuusten muunnokset ja taksonomia ovat vaillinaisesti selvitettyjä.
Nelilehtivesikuusi muistuttaa isovesirikkoa (Elatine alsinastrum), mutta sen versorakenne on erilainen. Vesikuuset sekoitetaan joskus myös nuoriin kortteisiin. Esimerkiksi suokorte (Equisetum palustre) on varsin samannäköinen.
Levinneisyys

Nelilehtikuusen levinneisyysalue on sirkumpolaarinen, mutta laikuttainen. Sitä tavataan pohjoisella pallonpuoliskolla merten rannikoilla Islannissa, pohjoisella Itämerellä, Kuolan niemimaan ja Vienanmeren ympäristössä, Venäjän Tyynenmeren rannikolla sekä Pohjois-Amerikan pohjoisosissa Alaskasta Newfoundlandiin. Suomessa nelilehtivesikuusta on tavattu lähes koko rannikon alueelta. Nykyään laji esiintyy lähes ainoastaan Pohjanlahden rannikolla, pääasiassa Perämeren pohjukassa muun muassa Oulun ja Iin seuduilla. Kaikkiaan Suomesta tunnetaan noin 50 esiintymää.
Elinympäristö

Nelilehtivesikuusi kasvaa ainoastaan niukasti suolaisessa murtovedessä. Se kasvaa pehmeäpohjaisissa ruovikon ja saraikon aukkopaikoissa sekä laidunnettujen rantaniittyjen lampareissa. Suomessa nelilehtivesikuusta tavataan tyypillisesti siellä, missä muodostuu uutta rantaviivaa maankohoamisen seurauksena. Lajin taantumisen syitä ei tarkkaan tiedetä. Niitä ovat ainakin Itämeren rehevöitymisestä johtuva rantojen umpeenkasvu, rantalaidunnuksen päättyminen sekä rakentaminen. Yksi syy taantumiseen voi olla myös lajin risteytyminen lamparevesikuusen (H. vulgaris) kanssa. Monilla nelilehtivesikuusen entisillä kasvupaikoilla tavataan nykyään ainoastaan lamparevesikuusta sekä lajien risteymää rannikkovesikuusta (H. × lanceolata)
Aiheesta muualla

Kasviatlas 2016: Nelilehtivesikuusen (Hippuris tetraphylla) levinneisyys Suomessa
Kuvatoimisto Vastavalo.fi Kuva.
Luontoportti: Vesikuusi Hippuris vulgaris
Neotrabisus

| Neotrabisus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Yläheimo::  Haiskiaismaiset Staphylinoidea
Heimo::  Lyhytsiipiset Staphylinidae
Suku::  Neotrabisus  Jeannel, 1949
Infobox OKNimi-testi OK: 
Neotrabisus on  lyhytsiipiset-heimoon (Staphylinidae) kuuluva hyönteisten – täsmällisemmin kovakuoriaisten – suku. Siihen kuuluu 37 lajia.
Lajit

Neotrabisus acuticornis
Neotrabisus aestuarii
Neotrabisus anommatis
Neotrabisus bairini
Neotrabisus bartolozzii
Neotrabisus bicornis
Neotrabisus bifossulus
Neotrabisus bifoveatus
Neotrabisus biplagiatus
Neotrabisus carvalhoi
Neotrabisus cinctus
Neotrabisus dentatus
Neotrabisus dorsalides
Neotrabisus dorsalis
Neotrabisus fasciculifrons
Neotrabisus fissifrons
Neotrabisus foveatus
Neotrabisus gibbifrons
Neotrabisus gibbosus
Neotrabisus gigas
Neotrabisus hirsutus
Neotrabisus hirticollis
Neotrabisus jeanneli
Neotrabisus joannae
Neotrabisus leleupi
Neotrabisus loebli
Neotrabisus machadoi
Neotrabisus major
Neotrabisus microcephalus
Neotrabisus nkongsambanus
Neotrabisus ocellatus
Neotrabisus quadrioculatus
Neotrabisus reductus
Neotrabisus robustus
Neotrabisus transversicollis
Neotrabisus tuberculiceps
Neotrabisus xylonomus
Nikkō

| Nikkō (日光市) |
| --- | --- |
 Nikkō Tōshō-gū
 lippu:  Symboli
 Nikkōn sijainti Tochigin prefektuurissa
 Nikkō
 Koordinaatit: 36°43′11.4″N, 139°41′53.4″E 
Valtio:  Japani
Alue:  Kantō
Prefektuuri:  Tochigi
Pinta-ala:  
 – Kokonaispinta-ala:  1 449,83 km²
Väkiluku (2017):  84 293
 – Väestötiheys:  58 as./km²
Symbolit:  
 – Kukka:  Hemerocallis esculenta ja Yashion atsalea
 – Puu:  Vaahtera ja rauduskoivu
 – Lintu:  Kuningaskalastaja ja idänsilkkikerttunen
 – Kala:  Punalohi ja nieriä
Aikavyöhyke:  UTC+9
 
 www.city.nikko.lg.jp 
Infobox OKVirheellinen NIMI-arvo: 
Nikkō (jap. 日光市, Nikkō-shi) on Japanin kaupunki Honshūn saarella Kantōn alueella Tochigin prefektuurissa. Se sijaitsee sisämaassa prefektuurin pohjoisosan vuoristoalueella Utsunomiyan luoteispuolella ja rajautuu pohjoisessa Fukushiman prefektuuriin ja lännessä Gunman prefektuuriin. Nikkōssa on 84 293 asukasta (vuonna 2017) ja sen pinta-ala on 1 449,83 neliökilometriä.
Nikkō on historiallisten nähtävyyksiensä johdosta suosittu matkailukohde. Kaupungissa sijaitsevat muun muassa shōgun Tokugawa Ieyasun mausoleumi Nikkō Tōshō-gū ja vuodelta 767 peräisin oleva Futarasanin pyhäkkö. Nämä rakennukset yhdessä Rinnō-jin temppelin kanssa on otettu Unescon maailmanperintöluetteloon nimellä ”Nikkōn pyhäköt ja temppelit”. Kaupungissa on myös useita tunnettuja kuumia lähteitä. Nikkōn kaupungin länsipuolella sijaitsee Nikkōn kansallispuisto.
Kaupunkia palvelevat JR Higashi-Nihonin Nikkō-linja, Tōbu-rautateiden Nikkō- ja Kinugawa-linjat, Yagan-rautateiden Aizu Kinugawa -linja sekä Watarase Keikoku -rautateiden Watarase Keikoku -linja.
Kuvia

Futarasanin pyhäkkö
Rinnō-jin temppelin aluetta
Shōyō-enin puutarha
Ryūzūn vesiputouksia
Aiheesta muualla

Kuvia tai muita tiedostoja aiheesta Nikkō Wikimedia Commonsissa
Kaupungin internetsivut (japaniksi)
Nikkōn matkailutietokeskus (japaniksi)
Pyhä Nikko, Japanin taiteen alkukoti, Seura, 22.12.1937, nro 51, s. 3, Kansalliskirjaston digitaaliset aineistot
Next Direction

| Next Direction |
| --- | --- |
 Next Direction ja Iikka Nurmonen, 2019
Syntynyt:  9. kesäkuuta 2013 (ikä 11)
Sukupuoli:  ruuna
Väri:  tummanpunaruunikko
Rotu:  lämminverinen ravihevonen
Synnyinmaa:   Suomi
Rekisteröintimaa:   Suomi
Isä:  Orlando Vici
Emä:  Be My Luxx
Emänisä:  S.J.'s Photo
Kasvattaja:  Jalohepo Oy
Omistaja:  Team Look The Winners
Valmentaja:  Timo Hulkkonen
Ohjastaja:  Iikka Nurmonen
Hoitaja:  Annaleena Peippo
Lähdöt:  74: 25-13-5
Autoennätys:  8,9aly
Tasoitusennätys:  15,3ke
Voittosumma:  740 396 euroa
Suurkilpailuvoittoja
 St Michel 2020 Suomen mestaruus 2019, 2020  Kuopio Stakes 2017  Kasvattajakruunu 2017 
Muut saavutukset
 SE:  autolähetys 1600 m ja yli 8,9a SE:  autolähetys  2000 m ja yli 11,0a 
Kunnianosoitukset
 Vuoden vanhempi lämminverinen ori/ruuna 2019 Vuoden 4-vuotias lämminverinen 2017 
Päivitetty:  17.1.2023
Next Direction (s. 9. kesäkuuta 2013) on suomalainen lämminverinen ravihevonen, joka alitti ensimmäisenä suomalaisena ravurina kilometriajan 1.09,0. Useita Suomen suurkilpailuja urallaan voittanut ruuna juoksi uuden Suomen ennätyksen 1.08,9 St Michelissä kesällä 2020 1609 metrillä autolähetyksellä. Next Direction on myös autolähetyksen yli 2000 metrin Suomen ennätyksen 1.11,0 haltija.
Ura

Lempinimellä "Enska" kutsutun hevosen omistaa Team Look The Winners -omistajaryhmä, johon kuuluvat Timo Hulkkonen, Pekka J. Korhonen ja Antero Ovaskainen. Hevosen kasvattaja on Jalohepo Oy, jonka omistaa ravitallia Leppävirralla pitävä Timo Hulkkonen. Next Directionin isä on Orlando Vici ja emä Be My Luxx. Next Direction on yhdistelmä amerikkalaista ja ranskalaista ravurirotua, mikä edustaa Pohjoismaissa hyvin onnistunutta hybridijalostusta. Ruunalla on lämminveriseksi ravihevoseksi matala sukusiitosprosentti ja korkea sukukatokerroin. Hulkkosen ostama, vuonna 2007 syntynyt Be My Luxx kilpaili vain vuonna 2010 ja se siirtyi siitokseen vuonna 2011. Next Direction on Be My Luxxin toinen ja viimeinen varsa, ensimmäinen Light To Night ei kilpaillut kertaakaan. Next Directionin isäoriiksi Timo Hulkkonen oli valinnut ranskalaisen Orlando Vicin, koska sen varsa Pato oli voittanut Ruotsin Kriteriumin sekä Derbyn, oriin jälkeläiset olivat pärjänneet kohtalaisesti myös Ranskassa ja sen spermaa oli saatavissa läheisellä Nurmosen oriasemalla.
Next Directionin osaomistaja ja kasvattaja Timo Hulkkonen on toiminut ruunan vastuuvalmentajana lähes koko hevosen uran. Hevosta on käytännössä valmentanut viime vuodet Annaleena Peippo, joka työskentelee Hulkkosen tallissa hevosenhoitajana.  Vuonna 2017 Hulkkosen tallia valmentanut Veli-Pekka Toivanen oli myös ruunan valmennusvastuussa noin kahden kuukauden ajan. Keväällä 2020 Next Direction oli Ruotsissa Iikka Nurmosen valmennuksessa kilpailemassa noin puolentoista kuukauden ajan. Hevosta ohjastaa Iikka Nurmonen, joka on ollut leppävirtalaisruunan kärryillä suurimmassa osassa sen uran kilpailuista.
Hevonen on kilpaillut urallaan 52 lähdössä, joista se on voittanut 19 ja ollut kolmen parhaan joukossa 33 kertaa. Next Direction palkittiin vuoden 2017 4-vuotiaana lämminverisenä. Ruuna palkittiin vuoden 2019 vanhempi lämminverinen ori/ruuna -kategoriassa ja Annaleena Peippo palkittiin vuoden hevosenhoitajana 2019.
Ura > Kolmevuotiskausi

Ennen kilpailu-uran alkua Next Directionin raville opettamisessa oli vaikeuksia. Next Direction ruunattiin kaksivuotiaana. Hevonen osallistui opetuslähtöön kaksivuotiskautensa marraskuussa. Ensimmäisessä koelähdössä huhtikuussa 2016 kolmevuotias Next Direction hylättiin liikojen laukkojen takia, mutta toisessa koelähdössä kesäkuussa tuloksena oli hyväksytty suoritus. Myös ensimmäisessä kilpailulähdössään Next Direction hylättiin liioista laukoista.  Kolmevuotiaiden lämminveristen kauden pääkilpailu Kriteriumin karsinnassa Next Direction oli kolmas Teivossa ja pääsi lokakuun alussa juostuun finaaliin. Hevonen ei voinut kuitenkaan osallistua  finaaliin virustaudin vuoksi. Next Direction voitti marraskuussa Pohjois-Savon Hevosjalostusliiton Kasvattaja-ajon Kuopiossa. Joulukuussa Next Direction voitti ensimmäisen yli 10 000 euron palkintonsa yhteispohjoismaisen Toto75-kierroksen lähdöstä.
Ura > Nelivuotiskausi

Vuosi 2017 oli Next Directionin menestyksekkäin kausi tähän astisella uralla palkintosummalla mitattuna, kun hevosen tienestit olivat yli 190 000 euroa. Hevonen kilpaili 14 lähdössä ja voitti kahdeksan. Toukokuun alussa Next Direction oli toinen Glenn Kosmos Memorialissa, joka ajettiin Vermossa Finlandia-ajon yhteydessä. Kilpailun voitti Yhdysvalloissa syntynyt Love Matters. Myöhemmin toukokuussa Next Direction voitti Kuopio Stakes -suurkilpailun finaalin oltuaan karsinnassa toinen. Heinäkuussa hevonen voitti Vieremällä Einari Vidgrénin muistoajon.
Nelivuotiaiden lämminveristen suurimman kilpailun Suuren Suomalaisen Derbyn finaaliin Next Direction eteni karsintalähtönsä voittajana. Syyskuun alussa Vermossa juostussa finaalissa Next Direction oli toinen Benjamin Evon jälkeen. Joulukuussa Next Direction voitti 4-vuotiaiden oriiden ja ruunien Kasvattajakruunun Seinäjoella.
Ura > Seuraavat kilpailukaudet > 2018

Kaksi voittoa yhdeksästä lähdöstä ja noin 28 000 euroa tuoneella viisivuotiskaudella Next Directionia ohjasti pääasiassa Jukka Torvinen, sillä vuonna 2018 Iikka Nurmonen ohjasti avoimen tason lähdöissä Midnight Houria. Huhtikuussa ajetussa Seinäjoki Racessa Next Direction oli neljäs. Kauden ainoa suurikilpailuvoitto oli toukokuun Number One Oulussa, jossa ruuna teki Äimäraution uuden rataennätyksen 1.11,1a.
Ura > Seuraavat kilpailukaudet > 2019

Vuonna 2019 hevonen juoksi kymmenessä lähdössä, joista se voitti kaksi. Next Direction voitti edelliskauden tapaan yhden suurkilpailun juostuaan Vermossa uuden yli 2000 metrin autolähetyksen Suomen ennätyksen 1.11,0a Suomen mestaruudessa elokuun lopussa. Hevosen vuoden voittosumma oli kuitenkin yli 185 000 euroa, sillä se oli toinen kaikkiaan viidessä suurkilpailussa. Maaliskuussa Next Direction oli toinen Helsinki-ajossa Top of the Worldin jälkeen. Toukokuun alussa ruuna oli toinen Finlandia-ajossa ruotsalaisen Readly Expressin jälkeen ja sai kautensa suurimman palkinnon, 45 000 euroa.
Toukokuun lopussa Next Direction osallistui Euroopan arvostetuimman pikamatkan kilpailu Elitloppetiin Solvallan raviradalla. Suomalaishevonen pääsi kilpailun finaaliin sijoituttuaan karsintalähdössään neljänneksi. Ranskalaisen Dijonin voittamassa finaalissa Next Direction oli kuudes alkuperäisissä tuloksissa. Ruuna nousi kesällä 2020 viidenneksi, kun neljänneksi sijoittunut Propulsion hylättiin jälkikäteen. Kesäkuun puolivälissä Kouvolassa juostussa Kymi Grand Prixissä Next Direction oli toinen ruotsalaisen Racing Mangen jälkeen. Myös Heinäkuun alussa Festivaaliajossa hevonen oli toinen Chief Orlandon voitettua lähdönKaustisen raviradan uudella rataennätyksellä. Myöhemmin samassa kuussa ajetussa St Michelissä Next Direction oli toinen, kun ruotsalainen Makethemark oli kilpailun nopein.
Ura > Seuraavat kilpailukaudet > 2020

Vuonna 2020 Next Direction voitti neljä yhdeksästä lähdöstään ja voittosumma oli noin 157 000 euroa. Kilpailukautensa 2020 Next Direction aloitti Ruotsissa, jossa se kilpaili Iikka Nurmosen valmennuksesta. Ruuna, sen vakio-ohjastaja ja osa hänen Suomessa valmentamiaan hevosia siirtyi keväällä Ruotsiin, koska Suomen ravikilpailutoiminta keskeytyi koronaviruksen vuoksi. Next Directionin ensimmäinen kilpailu oli Uumajassa, jossa se voitti Umåkerin raviradalla Paralympiatravet-kilpailun karsintalähdön huhtikuun puolivälissä. Viikko karsintalähdön jälkeen Next Direction osallistui finaaliin, jossa se oli neljäs suomalaisen Elian Webin voittaessa lähdön. Toukokuun puolivälissä Next Direction oli neljäs Solvallassa lähdössä, jonka voittajalle oli luvassa paikka Elitloppetiin.
Lähdön perusteella Timo Hulkkonen ilmoitti, että Next Directionin kanssa ei tavoitella paikkaa Elitloppetiin, vaan hevonen palaa takaisin Leppävirralle valmistautumaan Suomessa järjestettäviin suurkilpailuihin. Kesäkuun alussa Next Direction oli neljäs Killerin Eliitissä Jyväskylässä, kun Lexus Dream oli lähdön nopein. Kaustisella heinäkuussa Com Miltonin voittamassa Festivaali-ajossa Next Direction oli neljäs.
St Michelissä 19. heinäkuuta 2020 Next Directionille tehtiin useita varustemuutoksia aiempiin lähtöön verrattuna, käytössä oli ensi kertaa esimerkiksi jenkkikärryt. Ruuna kiihdytti alussa keulaan, piti kärkipaikkansa maaliin saakka ja teki Iikka Nurmosen ohjastamana uuden, ravureiden absoluuttisen Suomen ennätyksen 1.08,9 1609 metrin matkalla. Uudesta Mikkelin raviradan rataennätyksestä hevonen palkittiin 10 000 euron bonuspalkinnolla 70 000 euron voittopalkinnon lisäksi.
Elokuussa leppävirtalaisruuna voitti Helsinki-ajon ja syyskuun alussa se oli kansainvälisessä kutsukilpailu Finlandia-ajossa seitsemäs, kun italialainen Zarenne Fas voitti. Next Directionin kauden kolmas suurkilpailuvoitto oli Suomen mestaruus, joka oli hevosen viimeinen kilpailu vuonna 2020.
Ura > Seuraavat kilpailukaudet > 2021

Next Direction aloitti kilpailukautensa vuonna 2021 Helsinki-ajossa, jonka se voitti. Voiton johdosta Next Direction sai kutsun myös Finlandia-ajoon.
Tilastot

| Matka | Tyyppi | Aika | Päivämäärä | Rata | Kilpailu | Ohjastaja |
| --- | --- | --- | --- | --- | --- | --- |
| &&&&&&&&&&&01609.&&&&001 609 m | ryhmäajo | 1.08,9 | 19. heinäkuuta 2020 | Mikkeli | St Michel | Iikka Nurmonen |
| &&&&&&&&&&&02100.&&&&002 100 m | ryhmäajo | 1.11,0 | 31. elokuuta 2019 | Vermo | Suomen mestaruus | Iikka Nurmonen |
| &&&&&&&&&&&02100.&&&&002 100 m | tasoitusajo | 1.16,8 | 11. syyskuuta 2016 | Mikkeli | Nuorten sarja 2016 | Iikka Nurmonen |
| &&&&&&&&&&&02600.&&&&002 600 m | ryhmäajo | 1.13,3 | 2. syyskuuta 2017 | Vermo | Suuri Suomalainen Derby | Iikka Nurmonen |
| &&&&&&&&&&&02620.&&&&002 620 m | tasoitusajo | 1.15,3 | 31. maaliskuuta 2018 | Kaustinen | Pronssi- vs. Kultadivisioona | Jukka Torvinen |

| Vuosi | Kilpailu | Ohjastaja | Palkinto |
| --- | --- | --- | --- |
| 2017 |  Kuopio Stakes | Iikka Nurmonen | &&&&&&&&&&036000.&&&&0036 000 euroa |
| 2017 |  Einari Vidgrénin muistoajo | Iikka Nurmonen | &&&&&&&&&&013000.&&&&0013 000 euroa |
| 2017 |  Kasvattajakruunu | Iikka Nurmonen | &&&&&&&&&&030000.&&&&0030 000 euroa |
| 2018 |  Number One | Jukka Torvinen | &&&&&&&&&&010000.&&&&0010 000 euroa |
| 2019 |  Suomen Mestaruus | Iikka Nurmonen | &&&&&&&&&&030000.&&&&0030 000 euroa |
| 2020 |  St Michel | Iikka Nurmonen | &&&&&&&&&&080000.&&&&0080 000 euroa |
| 2020 |  Helsinki-ajo | Iikka Nurmonen | &&&&&&&&&&010000.&&&&0010 000 euroa |
| 2020 |  Suomen Mestaruus | Iikka Nurmonen | &&&&&&&&&&030000.&&&&0030 000 euroa |
| 2021 |  Helsinki-ajo | Iikka Nurmonen | &&&&&&&&&&010000.&&&&0010 000 euroa |
Suku

| 0 | 1 | 2 | 3 |
| --- | --- | --- | --- |
| Isä: Orlando Vici  | ii: Quadrophenio  | iii: Dekeel  | Rex Grandchamp  |
| Isä: Orlando Vici  | ii: Quadrophenio  | iii: Dekeel  | Keel  |
| Isä: Orlando Vici  | ii: Quadrophenio  | iie: Halte A La Biche  | Valiant P  |
| Isä: Orlando Vici  | ii: Quadrophenio  | iie: Halte A La Biche  | Super Bowl  |
| Isä: Orlando Vici  | ie: Irlande Du Nord  | iei: Workaholic  | Speedy Crown  |
| Isä: Orlando Vici  | ie: Irlande Du Nord  | iei: Workaholic  | Ah So  |
| Isä: Orlando Vici  | ie: Irlande Du Nord  | iee: Querbella  | Chambon P.  |
| Isä: Orlando Vici  | ie: Irlande Du Nord  | iee: Querbella  | Divine II  |
| Emä: Be My Luxx  | ei: S.J.'s Photo  | eii: Photo Maker  | Yankee Bambino  |
| Emä: Be My Luxx  | ei: S.J.'s Photo  | eii: Photo Maker  | Waynette  |
| Emä: Be My Luxx  | ei: S.J.'s Photo  | eie: Sassy Jane  | Kawartha Mon Ami  |
| Emä: Be My Luxx  | ei: S.J.'s Photo  | eie: Sassy Jane  | Lady Jane  |
| Emä: Be My Luxx  | ee: Pacific Winner  | eei: American Winner  | Super Bowl  |
| Emä: Be My Luxx  | ee: Pacific Winner  | eei: American Winner  | B J's Pleasure  |
| Emä: Be My Luxx  | ee: Pacific Winner  | eee: Pacific Crown  | Speedy Crown  |
| Emä: Be My Luxx  | ee: Pacific Winner  | eee: Pacific Crown  | Dem Bones  |
Next Direction ja Iikka Nurmonen Finlandia-ajossa 2019.
Nokihuilukorppi

| Nokihuilukorppi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Leijut Artamidae
Suku::  Huilukorpit Strepera
Laji::  versicolor
Kaksiosainen nimi
 Strepera versicolor  (Latham, 1801) 
Katso myös
   Nokihuilukorppi Wikispeciesissä   Nokihuilukorppi Commonsissa 
Infobox OKNimi-testi OKIUCN-testi OK: 
Nokihuilukorppi (Strepera versicolor) on leijujen heimoon kuuluva varpuslintu.
Levinneisyys

Nokihuilukorppia tavataan Australian eteläosissa. Sen on kuvattu olevan yleinen sopivissa elinympäristöissä ja harvinainen kuivilla alueilla. Lajin kannankehitys on vakaa, ja se on luokiteltu elinvoimaiseksi.
Next Helsinki

Next Helsinki oli ideakilpailu Helsingin kulttuurikentän ja kaupunkitilan kehittämiseksi. Syyskuussa 2014 käynnistynyt kilpailu syntyi vaihtoehdoksi Guggenheim Helsinki -arkkitehtuurikilpailulle. Next Helsingin järjestäjätahot olivat helsinkiläinen taideyhteisö Checkpoint Helsinki, sekä kaksi yhdysvaltalaista organisaatiota.[lähde? ]
Guggenheim-säätiön kesäkuussa 2014 julkistaman kansainvälisen arkkitehtuurikilpailun tarkoituksena oli saada rakennettua uusi taidemuseo Helsingin Eteläsatamaan. Tarjotakseen laajempia näkökulmia Helsingin kehittämiseksi ryhmä taideorganisaatioita organisoi kilpailun vaihtoehtoisille ideoille. Kilpailun tarkoituksena oli antaa tilan realistisille ja visionäärisille vaihtoehdoille, joiden lähtökohtana ovat kestävä kehitys, sosiaalinen vastuu ja uutta luova taide.
Kilpailun käynnistäminen

Next Helsinki -kilpailun ideointivaiheessa oli mukana kaupunkitutkija ja arkkitehti Kaarin Taipale, joka kertoi julkisuudessa, että idea kilpailuun tuli New Yorkista. Taipaleen tuttavat ja kollegat sieltä ottivat yhteyttä toisistaan tietämättä. Yhteistyötahoiksi tulivat arkkitehtuuriin ja kestävään kehitykseen keskittynyt Terreform sekä Guggenheim Abu Dhabi -museon rakentamiseen liittyviä epäkohtia esiin nostanut kansalaisliike G.U.L.F. Luontevaksi suomalaiskumppaniksi löytyi Checkpoint Helsinki.
Next Helsinki -kilpailu julkistettiin 9.9.2014 Helsingissä ja New Yorkissa. Kilpailu kutsui arkkitehdit, kaupunkisuunnittelijat, taiteilijat, luonnonsuojelijat, opiskelijat, aktivistit, runoilijat, poliitikot ja kaikki muut kaupunkeja rakastavat visioimaan, miten Helsinki ja Guggenheim Helsinki -museolle varattu Eteläsataman tontti voitaisiin muuttaa paikaksi, josta kaupungin asukkaat ja vierailijat saisivat suurimman hyödyn. Kilpailuehdotuksille ei annettu tiukkoja määrityksiä, vaan kilpailuun sai osallistua millä tahansa pdf-muotoisella ehdotuksella. Tavoitteena ei siis ollut löytää vaihtoehtoisia suunnitelmia museorakennukseksi.
Tuomariston jäsen, arkkitehti Juhani Pallasmaa totesi: “Maailman ja elämän uusien hahmottamistapojen esille tuomisen sijasta museot ovat muuttumassa osaksi maailmanlaajuista taidemarkkinaa, joka vain vaivoin peittää ideologiset ja taloudelliset tarkoitusperänsä. Yhä useammat museot tukevat kulutusideologiaa sekä taiteellisten pyrkimysten yhdenmukaistumista, kulttuurisen erityislaadun ja ainutkertaisuuden sijasta. Helsingin historiallisessa keskustassa sijaitseva ainutlaatuinen rakennuspaikka on kutsu vaihtoehtoisen, ennakkoasenteettoman, vuorovaikutteisen ja kriittisen taiteellisen kulttuurin tukemiseen, innoittamiseen ja esittämiseen.”[lähde? ]
Tuomaristo

Next Helsinki -kilpailun tuomaristossa oli kaksitoista kansainvälistä vaikuttajaa: arkkitehti Michael Sorkin (puheenjohtaja), arkkitehti Walter Hood, taiteilija Juha Huuskonen, taiteilija Heta Kuchka, professori Juhani Pallasmaa, kaupunkiekologi Miguel Robles-Durán, arkkitehtuuriprofessori Neil Spiller, professori Andrew Ross, taidekuraattori Joanna Warsza, professori Mabel Wilson sekä professori Sharon Zukin.
Kilpailuehdotukset

Kilpailuun tuli yhteensä 217 ehdotusta 37:stä eri maasta. Tuomaristo julkisti tulokset Helsingissä 20.4.2015 ja samana päivänä kaikki ehdotukset julkaistiin verkossa. Tuomaristo valitsi ehokaslistalle yhteensä kahdeksan ehdotusta: "Parc art Helsinki" (tekijät Pedro Carrasco Zanini Sánchez ja Lucía Gutierrez Vazquez), "Helsinki Polybrids" (tekijät Thomas Kong ja Susan Seah), "Museum of the Welfare State" (tekijä Marco Giovannone), "MUUSA" (tekijä draftworks*architects), "Landscaped Dock" (tekijät Mathilde Lull ja François Perrier), "Visions for Helsinki" (tekijä Milja Hartikainen), "Helsinki Iňač" (tekijä Tomáš Boroš) ja "Baltic Tale of Nothingness" (tekijät Constantinos Marcou ja Costas Nicolaou). Tuomariston julkaisemalla pidemmällä ehdoksalistalla oli 18 muuta ehdotusta.[lähde? ]
Aiheesta muualla

Kilpailun sivusto
Archinect.com: The Next Helsinki shortlist demonstrates that a new Guggenheim isn't the only option 21.4.2015
Hufvudstadsbladet: Alternativ till konstens Starbucks 21.4.2015 (Arkistoitu – Internet Archive)
Curbed.com: Next Helsinki Adds Even More Plans to Guggenheim Site Debate 20.4.2015 (Arkistoitu – Internet Archive)
YLE uutiset 9.9.2014